Padubingės pelkė
55°1′32″ š. pl. 25°38′10″ r. ilg.﻿ / ﻿55.02556°š. pl. 25.63611°r. ilg.﻿ / 55.02556; 25.63611 Padubingės pelkė arba Purvyno pelkė – pelkė rytų Lietuvoje, Švenčionių rajone, 10 km į šiaurės vakarus nuo Pabradės, 2 km nuo Padubingės, Labanoro girioje. Plotas – 2,95 km². Tai ežerinės kilmės raistinė žemapelkė, kurios viduryje telkšo Purvyno ežeras. Pietrytinė dalis tarpinio pobūdžio. Durpių klodo vidutinis storis 1,9 m (didžiausias – 4,6 m). Durpių ištekliai 4,5 mln. m³. Durpių peleningumas 7,5 %, susiskaidymas 26 %, vidutinis drėgnumas 90 %. Padubingės pelkės dugną dengia smėlis, o tarp jo ir durpių slūgso iki 6 m storio sapropelio sluoksnis. Nuo 1975 m. pelkės dalis saugoma Purviniškių botaniniame draustinyje.